El Centre Cultural Mario Monreal projecta este diumenge la pel·lícula ‘Vértigo’ d’Alfred Hitchcock
05 de març 2019

 ![](/media/t0hjyxy2/97_c_vertigo.jpg)  
  

El Centre Cultural Mario Monreal de Sagunt projectarà a les 19 hores d’este diumenge, 10 de març, la pel·lícula ‘Vértigo’ d’Alfred Hitchcock estrenada en 1958 i protagonitzada per James Stewart i Kim Novak. La projecció serà en castellà i tindrà una durada de 120 minuts. L’entrada és gratuïta amb aforament limitat.

  

Qualificada com a un dels clàssics del cine, ‘Vértigo’ és una pel·lícula nord-americana d’intriga i drama/thriller psicològic que narra la història d’Scottie Fergusson (James Stewart), un detectiu de la policia de San Francisco que té acrofòbia. Quan un company cau al buit des d’una cornisa mentre perseguien un delinqüent, Scottie decidix retirar-se. Gavin Elster (Tom Helmore), un vell amic del col·legi, el contracta per a un cas aparentment molt simple: que vigile Madeleine (Kim Novak), una bella dona que està obsessionada amb el seu passat. 

  

El repartiment està format per James Stewart, Kim Novak, Henry Jones,  Barbara Bel Geddes,  Tom Helmore, Raymond Bailey, etc. El guió està escrit per Alec Coppel, Samuel Taylor i Maxwell Anderson (adaptació de la novel·la homònima escrita per Pierre Boileau i Thomas Narcejac). La música és de Bernard Herrmann i el director de fotografia és Robert Burks. Va ser nominada als Oscar en les categories de Millor Direcció Artística i Millor So i va guanyar el premi a Millor Director i Millor Actor (ex-aequo) en el Festival de Sant Sebastià de 1958. 

*   [](http://www.facebook.com/sharer.php?u=https://aytosagunto.es/va/actualitat/el-centre-cultural-mario-monreal-projecta-este-diumenge-la-pel-lícula-vértigo-d-alfred-hitchcock/ "Facebook")
*   [](http://twitter.com/share?url=https://aytosagunto.es/va/actualitat/el-centre-cultural-mario-monreal-projecta-este-diumenge-la-pel-lícula-vértigo-d-alfred-hitchcock/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-cultural-mario-monreal-projecta-este-diumenge-la-pel-lícula-vértigo-d-alfred-hitchcock/ "Linked In")
*   [](mailto:?body=https://aytosagunto.es/va/actualitat/el-centre-cultural-mario-monreal-projecta-este-diumenge-la-pel-lícula-vértigo-d-alfred-hitchcock/)